(Návrh)

KOMUNIKÉ

	Vláda Slovenskej republiky na svojom zasadnutí dňa .... 2005 prerokovala a schválila návrh zákona o lobingu a o doplnení niektorých zákonov.

	Predkladaný návrh zákona má za cieľ v prvom rade ustanoviť právnu reguláciu lobingu ako podnikateľskej činnosti, ktorá predstavuje legitímny spôsob komunikácie medzi orgánmi, resp. predstaviteľmi verejnej moci a lobistami, ktorí presadzujú záujmy tak podnikateľskej sféry, ako aj iných skupín spoločnosti. Základným prvkom tejto regulácie má byť transparentnosť predmetných vzťahov a ustanovenia oblastí, v ktorých je a v ktorých nie je lobing prípustný.